Masterplan for byomdannelsesområdet i Hammel 
Sagsfremstilling 
127.     Masterplan for byomdannelsesområdet i Hammel - Åbent 
  
  
SAGENS INDHOLD 
I 2009 erhvervede Favrskov Kommune et større centralt beliggende industriområde i Hammel. I forlængelse heraf 
besluttede Byrådet i 2011, at der skulle udarbejdes en masterplan for området mellem Anbækvej, [adresse] og 
Industrivej i Hammel samt området øst for Anbækvej, der omfatter plejecentrene Skaghøj og [adresse]. Samtidig 
besluttede Byrådet, at et kommende nyt plejecenter skulle placeres i byomdannelsesområdet vest for Anbækvej, 
som erstatning for plejecentrene Skaghøj og [adresse]. 
  
Teknik og Kultur har sammen med SBS Rådgivning udarbejdet en masterplan for området, som hermed 
fremlægges med henblik på Byrådets vedtagelse.  
  
Masterplanen giver et samlet billede af, hvordan byomdannelsesområdet kan indrettes og udvikles over tid. Dette 
såvel med hensyn til de overordnede bygnings-, anvendelses-, rekreative og trafikale strukturer, som med hensyn til 
materialevalg og etapevis udbygning af området.  
  
En masterplan er ikke lovbunden og har derfor ikke i sig selv retsvirkning. Masterplanen kan ikke realiseres, før der 
er tilvejebragt formelle planer som eksempelvis kommuneplantillæg og lokalplaner. Masterplanen er ikke bundet af 
krav til form, indhold og proces og har derfor kunnet tilpasses de helt konkrete udfordringer og muligheder, der er i 
masterplanområdet. 
  
Masterplanen vil, når den er vedtaget, danne grundlag for endelig ansøgning og program for områdefornyelsen i 
Hammel, som skal sendes til Ministeriet for By, Bolig og Landdistrikter for områdefornyelsen inden 1. juli 2014. 
Samtidig vil masterplanen danne grundlag for den videre kommune- og lokalplanlægning, ejendomserhvervelser, 
salg af grunde og byggemuligheder samt konkrete anlægsprojekter. 
  
Sideløbende med udarbejdelsen af masterplanen blev der igangsat en navnekonkurrence for det samlede 
byomdannelsesområdet. Vejnavne vil først kunne vælges, når der foreligger endelige projekter for vejstruktur og 
udstykning. 
  
VURDERING 
 
Byråd 
24. juni 2014 
Sagsnr. 710-2011-
18838 
Dok.nr. 710-2014-
138128 
Sagsbehandler 
DPHHJE 
  
Tidl. politisk behandling 
BY, 31.05.11, pkt. 75, BY, 25.10.11, pkt. 150,  
ØK, 21.05.13, pkt. 69, ØK, 18.02.14, pkt. 21. 
Forventet sagsgang 
TM-U, ØK, BY 
Lovgrundlag 
  
Det er vigtigt, at de funktioner, der placeres i området relaterer sig til resten af byen, så området bliver en integreret 
del af denne. I masterplanen fastlægges et overordnet koncept for, hvordan området bør forholde sig til de 
omkringliggende byområder og de rekreative og trafikale strukturer. 
  
Masterplanen tegner et samlet billede af byomdannelsesområdets indretning, anvendelse og fremtidige 
bebyggelsesstrukturer. Området tænkes disponeret med blandede bebyggelsesformer, som giver muligheder for 
spændende byrumsoplevelser. Der lægges op til en relativt høj bebyggelsestæthed, og planen rummer derfor en 
kombination af etage- og tæt-lav bebyggelse. Etagehøjderne varierer mellem to og fem etager, og der er forskellige 
bygningstypologier og fortætningsgrader, hvilket bidrager til et varieret og spændende byområde med en helt særlig 
karakter og identitet. 
  
Det nye plejecenter placeres i masterplanen midt i området, som en central funktion og tænkes opført i tre til fire 
etager. Plejecenteret skal have en kapacitet på 60 plejeboliger og 15 korttidspladser, med mulighed for senere 
udvidelse og med tilhørende servicearealer og udearealer og vil som det første, der bygges, udgøre en katalysator 
for områdets videre udvikling. 
  
Arealerne øst for det nye plejecenter, ind mod Anbækvej og midtbyen, udlægges til tæt bebyggelse på mellem to og 
fire etager, mens området nord for plejecentret, op mod [adresse], udlægges til en lavere rækkehusbebyggelse i to
etager. Syd for plejecentret foreslås etableret en høj og åben bebyggelse i form af punkthuse i op til fire etager.  
  
Parallelt med Industrivej, som overgang til erhvervsbebyggelsen placeres et gennemgående grønt, rekreativt bånd. 
Ud over at danne overgang og bufferområde mod erhvervsområdet ved Industrivej giver dette grønne område 
mulighed for etablering af en rekreativ forbindelse fra [adresse] sydlige bydel til Engedalen og skovene nord for 
byen.  
  
Masterplanen giver et billede af, hvordan området foreslås udbygget over en række etaper. I den medfølgende 
businesscase opgøres de nødvendige investeringer, som de er knyttet til de enkelte etaper under tilblivelsen. 
  
Planen indeholder relativt store udlæg af tætte bebyggelsesstrukturer, og da de kun forventes at udgøre en del af 
boligefterspørgslen i Hammel, må der påregnes en relativt lang realiseringsperiode. 
  
Byrådet har på temamødet 27. maj 2014 drøftet de indkomne navneforslag. På den baggrund indstilles det, at det 
nye samlede byomdannelsesområde i Hammel skal hedde ”Dommerparken”. 
  
INDDRAGELSE/KOMMUNIKATION 
Masterplanen er udarbejdet på baggrund af de ideer og forslag Favrskov Kommune har modtaget over de seneste 
halvandet år. Der har i denne fase været afholdt et ejer- og lejermøde 11. december 2012, samt en 
ByomdannelsesBrunch 24. august 2013 for alle interesserede.     
  
På to politikerworkshops er der blevet arbejdet med visionsudvikling for området og med masterplanens konkrete 
indhold. Den første blev gennemført 17. december 2012 (”Hammel-Spillet”) og den anden 18. juni 2013. Der har 
været interne workshops for fagforvaltningerne 29. august 2013 og 10. oktober 2013. Senest har der været en 
præsentation og drøftelse af den foreløbige masterplan på et fællesmøde mellem Økonomiudvalget og Teknik- og 
Miljøudvalget 8. april 2014, og endelig er det reviderede forslag præsenteret for Byrådet på temamøde den 27. maj 
2014. 
  
I overensstemmelse med beslutning på økonomiudvalgsmødet 18. februar 2014 foreslås masterplanen præsenteret 
for offentligheden på et stormøde/borgermøde i august 2014. Der vil herudover ske offentlig inddragelse i 
forbindelse med den efterfølgende kommune- og lokalplanudarbejdelse. 
  
ØKONOMISKE KONSEKVENSER 
Der er siden 2009 foretaget kommunale opkøb af flere ejendomme i området. Derudover vil masterplanens 
realisering forudsætte yderligere en række investeringer i området i form af blandt andet nedrivning og 
byggemodning, infrastruktur med veje og grønne områder og opførsel nyt plejecenter. Der er udarbejdet en samlet 
økonomisk vurdering for områdets udbygning, hvori der indgår en lang række forudsætninger.  
  
Der er mange ubekendte faktorer i projektet i forhold til realiseringstakt, byggemodningsudgifter og mulige 
salgsindtægter. Det er heller ikke endelig afklaret, hvor stor en del af de kommunale investeringer i Hammel midtby, 
der kan indgå i den kommunale del af områdefornyelsens finansiering. 
  
I forbindelse med forslag Budget 2015-18 vil der blive fremlagt forslag til anlægsprojekter for den indledende 
byggemodning med etablering af infrastruktur, veje og grønne arealer, nedrivning af ejendomme samt enkelte 
ejendomserhvervelse. Disse investeringer skal foretages, før der kan etableres plejecenter og andre boliger mv. i 
området.  
  
Der er allerede erhvervet ejendomme for godt 30 mio. kr., og der forventes at være behov for yderligere 
arealerhvervelser for yderligere ca. 15 mio. kr. før planen kan realiseres. Desuden forventes udgifter til nedbrydning 
og forureningshåndtering at udgøre ca. 6 mio. kr., mens udgifter til ny infrastruktur (veje, stier og grønne områder) 
forventes at udgøre ca. 13 mio. kr. Endelig vil der være øvrige udgifter svarende til ca. 4 mio. kr. blandt andet til 
konsulentbistand, midlertidige foranstaltninger mv. 
  
Udover de nævnte udgifter til masterplanens realisering vil der i perioden 2015-18 være en kommunal nettoudgift på 
ca. 25 mio. kr. til etablering af det nye plejecenter. Det bemærkes, at dette beløb ikke omfatter udgifter til køb af 
grund til etablering af et nyt plejecenter.  
  
INDSTILLING 
Teknik- og kulturdirektøren indstiller til Byrådet: 
  
1. At vedhæftede ”Masterplan for byomdannelsesområdet” godkendes som retningsgivende plan for områdets 
udvikling.  
2. At masterplanen indgår som grundlag for ”Program for områdefornyelse i Hammel”. 
3. At ”Dommerparken” godkendes som nyt navn for byomdannelsesområdet i Hammel.  
  
BESLUTNING 
  
Teknik- og Miljøudvalget, 2. juni 2014: 
Fraværende: George Overgaard, Joachim Skov 
  
Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: René Bertelsen 
Masterplan for Dommerparken 
710-2014-123097 
Økonomisk vurdering for 
byomdannelsesområdets i [adresse] udbygning 
710-2014-123406 
  
Godkendt. 
